# name
Creences i experiència dels estudiants en escriptura acadèmica i autopercepció de competències

# metadata.dc.description.abstract[].value
Introducció: L’objectiu d’aquest treball és explorar les creences dels estudiants universitaris sobre què és escriure en l’àmbit acadèmic, la seva experiència sobre aquesta qüestió i com perceben les pròpies competències d’escriptura acadèmica. Mètode: Es va aplicar un qüestionari en línia als grups de l’assignatura obligatòria Desenvolupament en la Infància, del grau en Psicologia, durant el curs 2024-2025. Van respondre el 63,33 % dels estudiants matriculats (n= 171). El qüestionari conté dos blocs de preguntes (creences i experiència en escriptura acadèmica; autopercepció de competències) i inclou preguntes en escala tipus Likert i obertes. Resultats: Els estudiants valoren l’argumentació i l’aprenentatge com a aspectes rellevants de l’escriptura acadèmica, i la persuasió i la innovació com els menys pertinents. Prioritzen la claredat i la coherència del text, però donen poca importància a l’ús d’un registre formal («to acadèmic») i les normes APA (on també se senten menys competents). Perceben diferències entre l’escriptura en grup i la individual, especialment en coherència i estil. Valoren les seves habilitats positivament, però consideren que cal més pràctica i formació. Discussió: Els resultats reflecteixen punts de millora que cal considerar en intervencions futures, fonamentalment els aspectes més tecnicoacadèmics de l’escriptura i la redacció en equip. 

# metadata.dc.relation.ispartof[].value
REIRE. Revista d'Innovació i Recerca en Educació, 2025, vol. 18, num.extra, p. 1-6

# metadata.dc.rights[].value
cc by (c) Rivero García, María Magdalena et al., 2025

# metadata.dc.source[].value
Articles publicats en revistes (Cognició, Desenvolupament i Psicologia de l'Educació)

# metadata.dc.title[].value
Creences i experiència dels estudiants en escriptura acadèmica i autopercepció de competències

# metadata.dc.title.alternative[].value
Creencias y experiencia de los estudiantes en escritura académica y autopercepción de competencias

# metadata.dc.title.alternative[].value
Students’ beliefs and experience regarding academic writing and self-perception of competencies